Der er råd til lidt ekstra champagne og kransekage for en heldig person i Hjørring. Vedkommende kan nemlig hoppe ind i det nye år som Lotto-millionær. Lørdagens trækning bød på seks nye millionærer. Fire af dem havde syv rigtige, og får hver 3.750.000 kroner at skyde 2018 i gang med, mens de to andre har vundet Millionærgarantien, som er en ekstra chance. Det er netop millionærgarantien og den medfølgende præmie på en million kroner, som en person fra Hjørring har vundet. Vinderen har spillet via sit Plus-abonnement. Selvom en million kroner luner på kontoen, er der langt op til den milliongevinst, en heldig hjørringenser vandt i november. Her blev en mand 148 millioner kroner rigere, efter at have købt en Eurojackpot-kupon i Spar-butikken i Skallerup ved Hjørring. Læs mere her:

Referat:
Årets sidste Lotto-trækning byder på seks nye millionærer – heriblandt en i Hjørring.